钦定古今图书集成/历象汇编/岁功典/第095卷 > 《风俗通义》 > 桃人
## 钦定古今图书集成/历象汇编/岁功典/第095卷 > 《风俗通义》 > 桃人

谨按《黄帝书》：“上古之时，有荼与郁垒昆弟二人，性能
执鬼，度朔山上章桃树下，简阅百鬼，无道理，妄为人
祸害。”荼与郁垒缚以苇索，执以食虎。于是县官常以
腊除夕饰桃人，垂苇茭，画虎于门，皆追效于前事，冀
以卫凶也。桃梗，梗者，更也，岁终更始，受介祉也。